cyanic-selkie/wikianc huggingface dataset:
Françoise Hardy
Met 'n lied oor die Vigs-tematiek, Si ça fait mal, wat sy saam met Alain Lubrano opgeneem het, het Hardy in 1993 teruggekeer tot die musiektoneel. In 1996 is haar album Le Danger vrygestel - die eerste langspeler in agt jaar wat sterk deur indie-rock beïnvloed is. Die samewerking met jonger musici en vervaardigers soos Malcolm McLaren, Blur, Iggy Pop, Air en Benjamin Biolay het 'n nuwe vrugbare fase in haar musikale loopbaan ingelui. Biolay was ook die vervaardiger van haar album Tant de belles choses wat in 2004 vrygestel is. Die langspeler L'Amour fou en 'n gelyknamige roman het in 2012 verskyn.
Vyfster: die slot
Vyfster: Die Slot is 'n Afrikaanse rolprent wat in 1985 vrygestel is. Die rolprent volg die suksesvolle TV-reeks Vyfster II op. Dieselfde regisseur, draaiboekskrywers en akteurs wat in die TV-reeks gebruik is, was ook by die rolprent betrokke. Baie mense was ontstoke oor die TV-reeks se stomp einde en die blatante advertering van die rolprent vir diegene wat wou weet hoe die storie ten einde loop.
Storielyn
Waar die TV-reeks Vyfster II ophou, begin die fliek, Vyfster, Die Slot...
Haider al-Abadi
Haider Jawad Kadhim al-Abadi (Arabies: حيدر جواد كاظم العبادي‎, gebore 25 April 1952) is 'n Irak-Britse politikus wat premier van Irak was van September 2014 tot Oktober 2018. Voorheen was hy van 2003 tot 2004 minister van kommunikasie, in die eerste regering nadat Saddam Hoesein van die hand gewys is.
Aasvoël
Voeding
Aasvoëls val selde gesonde diere aan, maar kan beseerdes of siekes aanval. Groot getalle is al op slagvelde opgemerk. Hulle wurg 'n groot hoeveelheid voedsel af wanneer vleis of prooi volop is tot die krop volkome uitgedy is en sit dan slapend of in halwe turpor om hul voedsel te verteer. Hulle dra nie voedsel in die kloue na hul kuikens nie, maar bring dit uit die krop op. Hierdie voëls is van groot belang as aasdiere, veral in warm streke. Die toksien wat botulisme veroorsaak affekteer hulle nie, en hulle kan verrotte vleis met miltsiekte- en cholerabakterieë vreet.
Germane
Etnoniem
duimnael|300px|Verspreiding van die vyf Germaanse hoofgroepe in die 1ste eeu n.C. duimnael|"Germania" rondom die begin van die jaartelling met die woongebiede van die belangrikste stamme Die woord Germaan is afkomstig van die Latynse woord Germani wat vir die eerste keer omstreeks 90 v.C. deur die Griekse filosoof en geskiedskrywer Poseidonios (135–51 v.C.) gebruik is. Die term is deur Julius Caesar in die Romeinse literatuur ingevoer om 'n groep stamme van onbekende oorsprong in Noordoos-Gallië te beskryf. Caesar het hiermee 'n onderskeid getref tussen die Germane en die Keltiese Galliërs.
Verskeie etimologies verklarings kan vir die Latynse Germani gegee word. As 'n byvoeglike naamwoord is dit eenvoudig die meervoud van germanus (van germen, "saad" of "loot/uitspruitsel"), wat die sin van "verwant" of "bloedverwant" het of "outentiek". Volgens Strabo het die Romeine die term Germani gebruik om na die Germaanse stamme as outentieke Kelte te verwys. 'n Ander alternatief is dat die woord gegrond is op die Romeinse ondervinding van die Germaanse stamme as bondgenote van die Kelte. In die sin waarin Julius Caesar die woord gebruik het, kan dit 'n leenwoord uit Kelties wees; 'n eksoniem gegrond op die woord vir buurman of bure. 'n Derde voorstel is dat dit direk afgelei is van die naam Hermunduri. Tacitus het voorgestel dat dit afkomstig kan wees van 'n stam waarvan die naam verander het nadat die Romeine dit aangeneem het; daar is egter geen bewyse wat die teorie ondersteun nie.
Aasvoël
Egipte
Die Egiptenare het die aasvoëlwyfie beskou as 'n uitstekende ma, en die wye vlerkspan is gesien as allesomvattend en 'n sorgsame beskutting vir haar kuikens. Die wit Egiptiese aasvoël was is gekies om Nekhbet weer te gee, die moedergodin en toesighoudster oor suidelike, Bo-Egipte. Die aasvoël hiëroglief  was eens die Egiptiese teken vir die klank (3), insluitend woorde soos moeder, welvarend, grootmoeder en regeerder.
Germane
Kontak met die Romeine
Eers ná Augustus se oorwinning oor Antonius kon die hulpbronne en mag onder die imperiale stelsel bymekaargeskraap word om iets te doen aan die voortdurende Germaanse aanvalle. Die provinsies is herorganiseer met die vestiging van Germania Inferior in die noorde, oos van Belgica (wat rofweg ooreengekom het met die hedendaagse Wes-Nederland, en Noordryn-Wesfale links van die Ryn ) en wes van die Ryn en Germania Superior (wat rofweg ooreengekom het met die hedendaagse Wes-Switserland, die Franse Jura- en Elsas-gebiede en Suidwes-Duitsland) wat in die suide aan Gallië gegrens het en in die ooste aan Noricum. In 12 v.C. het Nero Claudius Drusus "die ouere" die Ryn oorkruis om Romeinse beheer te vestig. Teen 9 v.C. het hy die noordelike grens van Romeinse Germania tot by die Elbe geskuif. Ná Drusus se dood in dieselfde jaar is hy deur sy broer Tiberius vervang wat Germania deur 'n aantal legate laat bestuur het wat goeie betrekkinge met die Germane bewerkstellig het. Augustus wou op grond van die sukses ook Germania Magna (tussen die Ryn en Elbe) 'n provinsie van die Romeinse Ryk maak, maar die plaaslike Germane was nie geïnteresseerd in die aanbod nie.
Rutiel
Mynbou
Rutiel is naas ilmeniet en anataas 'n belangrike bron van titaan en word in verskeie lande soos Australië, Brasilië en ook Suid-Afrika gemyn. Die eerste verskeping van rutiel was in 1977 van die mineraalsande van Richardsbaai in KwaZulu-Natal.
Kompakte ster
Witdwerge
Nadat die ster sy buitenste lae weggestoot het om ’n planetêre newel te vorm, sal net die kern oorbly. Dit is die steroorblyfsel wat ’n witdwerg vorm. Daarom bestaan witdwerge hoofsaaklik uit koolstof en suurstof.
As die aanvanklike massa van die ster tussen 8 en 10,5 sonmassas is, sal die kerntemperatuur hoog genoeg wees om koolstof te verbrand, maar nie neon nie; in so ’n geval kan ’n witdwerg gevorm word wat uit suurstof, neon en magnesium bestaan.
Neutronsterre en swartkolke
Sterre met ’n baie groot massa ontwikkel in superreusesterre. Weens hul groot massa is hul leeftyd baie kort – tussen ’n paar honderdduisend en sowat 30 miljoen jaar. Anders as laasgenoemde sterre, kan hulle elemente swaarder as helium verbrand. Hulle stoot dus nie hul buitenste lae weg as die helium op is nie en verloor nie genoeg massa om ’n witdwerg te word nie.
Nice-model
Beskrywing
Wetenskaplikes weet so min van die vorming van Uranus en Neptunus dat Levison gesê het "...die moontlikhede oor die vorming van Uranus en Neptunus is feitlik oneindig." Daar is egter voorgestel dat die evolusie van die planetêre stelsel soos volg verloop het:
Drummond Castle
Die Drummond Castle was 'n stoomskip van Donald Currie and Co redery wat in een van die rampspoedigste skeepsrampe in die Suid-Afrikaanse geskiedenis betrokke was. Die skip is in 1881 te water gelaat en het 3 663 ton water verplaas. Dit was een van die gewildste en modernste skepe van die redery. Dit was ook voorsien van elektriese krag - een van die eerstes.
Doris Belack
Doris Belack (26 Februarie 1926 – 4 Oktober 2011) was 'n Amerikaanse aktrise. Sy is bekend vir haar rolle in die rolprente Tootsie (1982), *batteries not included (1987), What About Bob? (1991), en Prime (2005).
Ultimatumboom
Onder die Ultimatumboom is aan die Zoeloe-koning Cetewayo 'n ultimatum gerig wat gelei het tot die Anglo-Zoeloeoorlog van 1878–79 en die einde van 'n onafhanklike Zoeloe-koninkryk.
Ligging
Die Ultimatumboom is in die Harold Johnson-natuurreservaat, op die suidelike oewer van die Tugelarivier, naby die John Ross-brug en 6 km van die see. Dit staan net onderkant Fort Pearson waar vroeër 'n pont was.
FC Internazionale Milano
FC Internazionale Milano, kortweg Internazionale, Inter of Inter Milaan genoem, is 'n sokkerklub in Italië, wat op 9 Maart 1908 deur 'n aantal "rebelle" gestig is. Hulle is van die Milan Cricket and Football Club, nou beter bekend as AC Milan afgestig.
Psittacidae
Psittacidae is 'n familie van papegaaie. Die familie word in twee subfamilies onderverdeel, die Afrika-papegaaie (Psittacinae) en die Neotropiese papegaaie (Arinae).
Chinese karakter
Indeling
- Vereenvoudigde Chinese karakters word formeel gebruik maar tradisionele karakters gaan voort om wyd gebruik te word. ( en )
Hualpén
Hualpén is 'n stad in Chili met 88 046 inwoners (2004).
Chinese karakter
Indeling
Chinese karakters word gewoonlik in 5 kategorieë ingedeel:
Die grootste deel van die gebruikte karakters is fonogramme (~90%).
Billie Eilish
2018–vandag: When We All Fall Asleep, Where Do We Go?
In Februarie 2018, het Eilish die Where's My Mind-Toer afgeskop in April 2018 geëindig het. Vir die Record Store Day het Eilish in 2018 'n vinyl plaat uitbring, met die akoestiese weergawe van "Party Favour" en 'n akoestiese weergawe van Drake se "Hotline Bling". Eilish saam met die Amerikaanse sanger Khalid gewerk om die enkelsnit "Lovely" vry te stel, hierdie lied is ook by die klankbaan van die tweede seisoen van die Netflix-reeks 13 Reasons Why gevoeg. "Lovely" het platinum status in die VSA bereik. Sy het ook die enkelsnitte "Bitches Broken Hearts" en "You Should See Me in a Crown", vrygestel en laasgenoemde kan ook op die klankbaan van die video-speletjie FIFA 19 gehoor word. In Julie 2018 het Eilish 'n optrede gehad by die Mo Pop Festival. In Oktober 2018 het Eilish die enkelsnit "When the Party's Over", vrygestel en onderteken 'n modelkontrak met die modelagentskap, Next Models. Sy was geplaas op die 2018 Forbes 30 Under 30 lys in November van daardie jaar, en stel ook die liedjie "Come Out and Play" bekend wat geskryf is  vir 'n vakansie-tema vir 'n  Apple advertensie.
When We All Fall Asleep, Where Do We Go? is vrygestel op 29 Maart 2019. Spotify het 'n "multi-vlak-veldtog agter die album" van stapel gestuur met 'n multi-media speellys, met redaksionele storielyne, om dit meer betekenisvol en interaktief vir haar aanhangers te maak. In Los Angeles het Spotify 'n "pop-up verbeterde album ervaring"wat verskillende kunswerke ingesluit het en 'n sensoriese ervaring vir die gehoor gee met elke lied. Die album het nommer een op die Billboard 200 behaal, asook op die UK Albums Chart, dit het Eilish die eerste kunstenaar, geborie in die 2000's om die nommer een album in die VSA te hê, en die jongste vroulikekunstenaar ooit om 'n nommer een album in die VK te hê Met die album se vrystelling, breek Eilish die rekord om aaneenlopend op die Top 100 speellys van vroulike kunstenaars te wees. Die vyfde enkelsnit van die album "Bad Guy", is vrygestel in samewerking met die album, en het 'n nommer een in die VSA bereik en Lil Nas X was vir 19 weke op nommer een saam met"Old Town Road". Sy is die eerste kunstenaar gebore in die 2000's en die jongste kunstenaar sedert Lorde (met "Royals") om 'n nommer een enkelsnit te kan hê .'n Verwerking van die lied saam met Justin Bieber is vrygestel in Julie 2019. Eilish het haar When We All Fall Asleep-toer by Coachella Fees in April 2019, afgeskop en dit het in November in Meksikostad geëindig. In Augustus 2019 het Eilish 'n vennootskap met Apple Music gesluit vir die platform se Musiek Laboratorium: Remix Billie Eilish, waar haar aanhangers op die Apple-Winkels se Musiek Laboratorium kan inteken en hul eie verwerkings doen van haar liedjie "You Should See Me In A Crown" en ook leer hoe om hul eie verwerkings van liedjies te skep. Op September 27 2019 het Eilish aangekondig haar toerWhere Do We Go? Wêreltoer via haar Instagram bladsy aangekondig. Die toer is beplan om in Miami op Maart 9 2020 af te skop en sluit in Londen op 27 Julie 2020. Op 7 November 2019 het Jack White se Third Man Rekords aangekondig dat 'n akoestiese weergawe van Eilish se lewendige albumopname vrygestel gaan word. en dat dit eksklusief op veniel langspeelplate versprei gaan word. Op 13 November 2019, het sy haar volgende enkelsnit, "Everthing I Wanted vrygestel.  Op 20 November 2019 is Eilish genomineer vir ses Grammy-toekennings, insluitend Rekord van die Jaar en Liedjie van die Jaar vir die liedjie "Bad Guy" asook die Album van die Jaar en Beste Nuwe Kunstenaar. Op die ouderdom van 17, het sy die jongste kunstenaar geword om genomineer te word in al vier van die Algemene Kategorieë. In dieselfde maand is Eilish ook gekroon as Billboard se Vrou van die Jaar. Op 14 Januarie 2020 is dit aangekondig dat Eilsish in die 25ste James Bond filmfranchise, No Time to Die, die temalied gaan doen wat deur haar broer, Finneas o'Connell geskryf en vervaardig sou word.
Lisa Ortiz
Lisa Ortiz (gebore 11 Desember 1974) is 'n Amerikaanse aktrise. Sy is bekend vir haar rolle in die rolprente Pokémon: The First Movie - Mewtwo Strikes Back (1998) en Time of Eve (2010), en in die televisiereekse Sonic X (2003) en Winx Club (2004).
NASDAQ
NASDAQ Biotegnologie Indeks
Die NASDAQ Biotegnologie indeks bevat maatskappye wat volgens die ICB as biotegnologies of farmaseuties geklassifiseer is. Die NASDAQ Biotegnologie Indeks word bereken volgens 'n kapitalisasie geweegde metode.
NG gemeente Newcastle
Stigting
Die eerste kerkraadsvergadering is gehou op 15 Januarie 1883. Teenwoordig was ds. G.A. Döhne, konsulent, en die ouderlinge H. Grové, R. Dannhauser en N. Swart, asook die diakens J. van Niekerk, Th. Boshoff en S. Buys. Maar die eerste kerkraad, wat met die stigting van die gemeente die vorige Desember gekies is, was die ouderlinge N.G. Swart sr., J. Landman, C.J. Cronjé en diakens N. van Rensburg, N. Dannhauser, J. van Niekerk, S. Buys, A. van Wyk en S. van der Westhuysen. Die meeste van dié lede het egter hul aanstelling van die hand gewys.
Ds. Bosman
Die volgende leraar, vanaf November 1897, was ds. D.F. Bosman van Pietermaritzburg, wie se lot dit sou wees om die donker oorlogsjare saam met die gemeente deur te maak toe die kerk op Ermelo deur die Engelse verwoes is. Ná die Driejarige Oorlog het hy hom vir "moedertaalonderwys" (Nederlands), die oprigting van kerkskole en die "opbouwing van de Hollandssprekende Kerk" beywer. Hy het die gemeente nagenoeg ses jaar lank bearbei.
Google Maps
Google Maps of Google Kaarte, voorheen bekend as Google Local, is 'n diens van Google Inc. wat dit moontlik maak om 'n soektog in 'n spesifieke geografiese gebied te doen. Soms wil mense die wye wêreld deursoek vir inligting, en soms wil jy net 'n rekenaarwinkel naby jou huis vind. Die diens laat besoekers toe om 'n "WAT" (soos 'n pizza) en 'n "WAAR" (soos in Hatfield, Pretoria) vir 'n soektog te spesifiseer. Die doel van Google Maps is om mense te help om nabygeleë sake en bedrywighede te vind. Google Maps gee ook aanvullende inligting ook die plek, soos hulle webtuiste, telefoonnommer en adres.
Ikuo Takahara
Ikuo Takahara (高原 郁夫) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
1640
Die jaar 1640 was 'n skrikkeljaar wat volgens die Gregoriaanse kalender op 'n Sondag begin het. Dit was die 40ste jaar van die 17de eeu n.C. In teenstelling met gewone jare het die jaar 366 dae en 'n 29 Februarie gehad.
Edwin Hubble
Hubble het Slipher se ontdekking gewild gemaak dat die verlies in frekwensie wat in die elektromagnetiese spektrum van ander sterrestelsels waargeneem word, toeneem in verhouding met ’n spesifieke sterrestelsel se afstand van die Aarde af. Hierdie verhouding staan bekend as Hubble se wet. Slipher, die onbesonge held van die 20ste-eeuse sterrekunde, het sy bevindings in Augustus 1914 eerste bekend gemaak op ’n vergadering van die Amerikaanse Sterrekundige Vereniging. Weens sy teruggetrokke persoonlikheid word baie van sy ontdekkings aan Hubble toegeskryf.
Elizabeth du Toit
Digkuns
Haar nagelate verse in Towertuin gaan grootliks ongemerk verby. Soos die digter Daniël Hugo in ’n insiggewende artikel egter aantoon, is sy nietemin een van die weinige digters in Afrikaans wat die Franse versvorme soos die villanelle, en die verskillende vorme van rondeel (triolet, Orléans-rondeel en rondeau) bemeester en is op hierdie gebied een van die voorlopers in die Afrikaanse poësie.
Arabiese See
Die Arabiese See (Arabies: حر العرب Baḥr al 'Arab, Persies: دریای عرب, Oerdoe: بحیرہ عرب, Hindi: अरब सागर, Sanskrit: सिन्धू सागर Sindhusagaraha, letterlike betekenis: See van Sindh) is die see tussen Indië en Arabië. Dit is deel van die Indiese Oseaan en word deur Somalië, Jemen, Oman, Iran, Pakistan, Indië en die Maledive omring. Die oppervlakte daarvan is ongeveer 3 862 000 km² en die maksimum diepte is ongeveer 5 000 meter. Die Arabiese See is ná die Arabiese Skiereiland genoem.
Purana
Mahapuranas
Die belangrikste van die baie tekste wat Puranas genoem word, is die Mahāpurāṇas, of Groot Puranas. Daar is altesaam 18, wat dikwels in drie groepe van ses elk verdeel word. Elke groep word met 'n ander godheid verbind.
Inhoud
Mettertyd is hoofstukke en verse van een Purana opgeneem in die teks van ’n ander. Net so is inhoud uit Vediese geskrifte, smriti's en soetras oorgeneem, ouer verse is met nuwes vervang en so is manuskripte geskep met dieselfde naam, maar teenstrydige inhoud. Die inhoud oor konings, wysgeers en ander mense is deels histories, deels hagiografies, en soms is dit selfs opgemaak. Die baie teenstrydigheide en verkeerde feite het veral van die 12de eeu af voorgekom, en dit kan afgelei word uit kruisverwysings in die geskrifte; die Kurmapurana het byvoorbeeld volgens die Matsyapurana 18 000 verse, volgens die Agnipurana 8 000 en volgens die Naradiyapurana 17 000.
Dachshund
Die gewone grootte worshond is ontwikkel om diere wat in gate woon, uit te snuffel en te verjaag, terwyl die miniatuurworshond geteel is om kleiner prooi soos hase te jag. In die Verenigde State van Amerika, was hulle ook gebruik om gewonde takbokke op te spoor en prairiehonde te jag.
Voorkoms
Die tipiese worshond het 'n lang lyf en is goed gespierd met kort, stomp bene. Sy voorpote is buitengewoon groot en spaanvormige om uiterste grawe-werk te kan doen. Hy het 'n vel wat los genoeg sit om nie te skeur nie, terwyl hy in smal gate tonnel op soek na sy prooi. Die worshond het 'n diep bors wat groter longkapasiteit en stamina bied wanneer hy prooi ondergronds jag. Sy snoet is lank met 'n vergrote neusgebied om reuke op te spoor.
Kim Gyu-sik
Kim Gyu-sik (Kim Kyu-sik, Koreaans: 김규식, 28 Februarie 1880 – 10 Desember 1950) was 'n Suid-Koreaanse onafhanklikheidsaktivis, politikus en diplomaat. Sy bynaam was Wusa (우사, 尤史), Jukjeok (죽적, 竹笛). Hy was die Minister van Buitelandse Sake (1919), Minister van Onderwys (1920–1921) en die vise-president (1940–1948) van die voorlopige Regering van die Republiek Korea (대한민국 임시정부, 大韓民國臨時政府).
Confessio Fraternitatis
Die Belydenis van die Rosekruisbroederbond, aan die geleerdes van Europa
Die "Confessio Fraternitatis" het verskyn in die jaar 1615 in Latyns in 'n dokument getiteld: "Secretioris Philosophiæ Consideratio Brevio à Philippo à Gabella, Philosophiæ studioso, conscripta; et nunc primum unà cum Confessione Fraternitatis R. C.," in lucem edita, Cassellis, excudebat G. Wesselius, a 1615, Quarto." Dit was voorafgegaan deur die volgende advertensie:
Hier volg 'n vertaling van die Confessio Fraternatis soos weergegee deur Arthur Edward Waite, 1887
HOOFSTUK IV: Die filosofie is volledig
Nou ten opsigte van die eerste gedeelte: Ons stel dit dat die meditasie van ons Christelike vader, ten opsigte van alle onderwerpe, wat van die begin van die wêreld af ontwikkel is, voortgebring deur en bevorder deur menslike verstand, deur God se openbaring, of deur die dienste van die Engele en geeste, of deur die skerpsinnigheid van verstand, of deur die ervaring van langsame waarnemings, so groot is, dat al sal alle boeke tot niet gaan en deur God se almagtige weemoed alle geskrifte en leringe verlore gaan, voorspoed meegebring kan word daarmee deur ’n nuwe fondasie te lê vir die wetenskap en sodoende sal ’n nuwe baken van waarheid tot staan kom. Om van nuus af te begin sal dalk makliker wees as wat dit gaan neem om ’n ou ruïne af te breek en te vernietig, ten einde ’n nuwe voorportaal te bou en lig in die private kamers te laat skyn deur al die deure, pilare en om alle ander dinge in lyn te bring met die doelwit van die gebou.
HOOFSTUK VII: Die belofte van die broederbond
Sterflinge, een ding moet hier vasgelê word deur ons, naamlik dat God voor die wêreld se einde bepaal het wat nou sal begin, ’n invloei van waarheid. Lig en prag soos wat hy bedoel het in die teenwoordigheid van Adam in die Paradys om die mismoedigheid van die mens te verbeter: Hiervolgens sal alle valsheid, duisternis en gebondenheid, wat bietjie vir bietjie, met elke revolusie van die aardbol wortel geskied het in die kundigheid, werke en regeringsorganisasies om sodoende die beter deel van hulle te verduister, gestaak word. ’n Ongekende aantal verskeie oortuigings, valshede en kettery ontstaan bemoeilik dit vir die slimste mense om ’n ingeligte keuse te maak. Veral omdat hulle verhinder word deur die reputasie van die filosowe en aan die ander kant deur die feite verkry deur ondervinding. Indien (so vertrou ons) dit met eensklaps verwyder word en in stede daarvan ’n enkele en soortgelyke reël ingestel word, dan sal daar inderdaad baie oorbly om voor dankbaar te wees vir hulle wat die moeite gedoen het ’n bydrae te maak. Die somtotaal van hierdie groot werk by sal toegedig word tot die geseëndheid van ons leeftyd.
Ons bely nou dat baie vername kundiges deur hulle geskrifte hierdie hervorming, wat moet kom, sal bevorder. Ons eien geensins die glorie vir onsself asof dit op ons geforseer is nie maar ons getuig saam met ons redder Christus, dat sodra die stene opstyg en hul dienste aanbied dal daar enige behoefte wees vir die uitvoerders van God se raad.
HOOFSTUK VIII: Die tydperk van die tong
God het inderdaad reeds sy boodskappers gestuur om te getuig van sy wil en as getuies het daar reeds nuwe sterre te voorskyn gekom in Sepentarius en Cygnus. ’n Kragtige teken van sy groot raad om te bevestig dat ten spyte van alle dinge wat deur menslike intelligensie ontdek is, God hom beroep op sy versteekte kennis en ook die boek van die natuur, alhoewel dit ten volle oop staan vir alle oë en tog net deur ’n paar verstaan word.
Maputo
Die ekonomie van die stad is hoofsaaklik afhanklik van sy hawe aangesien dit geleë is aan die Indiese Oseaan. Die amptelike bevolking is ongeveer een miljoen, maar dit word gereken as baie hoër indien informele nedersettings in ag geneem word.
R571 (Suid-Afrika)
Die R571 is 'n streeksroete wat die Mananga-grenspos op grens van Eswatini met die Krokodilbrug-hek van die Krugerwildtuin verbind. Die roete kruis die N4-nasionale pad met 'n verspringende kruising by Komatipoort.
Ruimterommel
Ruimtestasies
Nasa het bepaal dat ruimterommel verantwoordelik is vir die helfte van die algehele risiko wat hul ruimtependeltuie ervaar. Vir 'n normale lae-wentelbaan-missie na die internasionale ruimtestasie is die risiko ongeveer 1 uit 300, maar STS-115 (die Hubble herstel missie) was oorspronklik bereken as 'n 1 uit 185 risiko (weens die 2009 Satelliet botsing) maar 'n volgende analise met meer data het die risiko bepaal as 1 uit 221 en dus kon die missie voortgaan.
Huidige planne om van ruimterommel ontslae te raak
'n Verskeidenheid kenners het voor gestel dat die huidige opstelling van menslike toegang tot die ruimte die grootste bedreiging is om ruimterommel te verwyder. Dit volg nadat daar feitlik geen politieke, wettige, ekonimiese of kulturele druk is om ruimterommel te verwyder nie. Daar word geen kostes aan die ergstes besoedelaars gegee nie en dit is baie moeilik om wettiglik skuld aan enige enkele party vir botsings te gee.
Eksterne verwydering van satelliete
Daar word tans aandag gegee aan die gebruik van afstandbeheerde ruimtetuie om kontak te maak met ruimterommel, dit vas te vang en die ruimterommel daarna terug te neem na 'n sentrale stasie.
Maleis-Polinesiese tale
Die Filippynse tale word deur sowat 100 miljoen mense gepraat en sluit in Tagalog (Filippyns), Cebuano, Ilokano, Hiligaynon, Sentraal-Bikol, Waray-Waray, Kapampangan en Pangasinan, elk met ten minste een miljoen sprekers.
Piridien
Piridien is 'n organiese verbinding met chemiese formule. Dit is 'n heterosikliese aromatiese verbinding wat struktureel verwant is aan benseen, met een metiengroep (=CH−) vervang deur 'n stikstofatoom. Dit is 'n hoogs vlambare, swak alkaliese, watermengbare stof met 'n kenmerkende, onaangename visagtige reuk. Piridien is kleurloos, maar ouer of onsuiwer monsters kan geel voorkom.
Geskiedenis
Die eerste belangrike sintese van piridienderivate is in 1881 deur Arthur Rudolf Hantzsch beskryf. Die Hantzsch-piridien-sintese gebruik tipies 'n 2:1:1-mengsel van 'n ß-keto-suur (dikwels asetoasetaat), 'n aldehied (dikwels formaldehied), en ammoniak of sy sout as die stikstofskenker. Eerstens word 'n dubbelgehidrogeneerde piridien verkry, wat dan geoksideer word na die ooreenstemmende piridienderivaat. Emil Knoevenagel het gewys dat asimmetries-gesubstitueerde piridienderivate met hierdie proses geproduseer kan word.
Groot-Bergrivier
Kanowedvaart
Die Bergrivier is jaarliks in Julie gasheer vir een van die langste kanomaratons in die wêreld, die Bergrivier-kanowedvaart.
Totempaal
Hulle kan ook funksionele argitektoniese voorwerpe wees, sowel as tekens vir besoekers aan dorpe, van afgestorwenes en om iemand in die openbaar te bespot. Kennis van ’n kultuur is gewoonlik nodig om die simboliek van die pale te verstaan.
Callyspongia californica
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1945 deur Dickinson.
Phil du Plessis
Johannes (Phil) du Plessis (22 Maart 1944, Fouriesburg – 28 November 2011, Constantiaberg) was ’n dokter, violis, vryskutjoernalis en Afrikaanse digter.
Argentinië
Etimologie
In die 1826-grondwet is die naam "Argentynse Republiek" vir die eerste keer in 'n regsdokument gebruik. Die naam "Argentynse Konfederasie" was ook algemeen gebruik en is in die Argentynse 1853-grondwet geformaliseer. In 1860 het 'n presidensiële dekreet die land se naam bepaal as "Argentynse Republiek" en dié jaar se grondwetlike wysiging het al die name sedert 1810 as wettiglik geag.
Vroeë geskiedenis
Die eerste Europeërs, wat in die 16de eeu langs die Argentynse kus geseil en hier voet aan wal gesit het, was seevaarders op soek na 'n suidelike deurvaart van die Atlantiese na die Stille Oseaan, waaronder Ferdinand Magellaan en Pedro de Mendoza. Laasgenoemde het die nedersetting Nuestra Senora Santa Maria del Buen Aire, die huidige Buenos Aires, in omtrent 1536 gestig. In die noordweste van dié land, waar goeie landbougrond gevind word, het die Spanjaarde, wat vanuit die onderkoninkryk Bolivië suidwaarts beweeg het, verskillende nedersettings soos Mendoza, Tucuman, Córdoba en Salta gestig. Hier is perde geteel, vee vir vleisproduksie aangehou en suiker, tabak en groente verbou.
Geboorte van die Argentynse nasie
In die tweede helfte van die 19de eeu gaan Buenos Aires snel vooruit, deels as gevolg van die aankoms van duisende immigrante. Nuwe tegnologieë (vries van vleis, spoorweë) stimuleer landbou en veeteelt. Nuwe gebiede soos Patagonië word verower. Immigrante uit Engeland en Wallis begin skaapteelt op groot estancias. Argentinië word na die Verenigde State die tweede "Beloofde Land" van die Amerikas.
Politiek
Die Argentynse grondwet van 1853 (hersien in 1994), bepaal 'n skeiding van magte tussen uitvoerende, wetgewende en regsprekende magte, sowel op nasionale as provinsiale vlak. Die president en adjunkpresident word direk verkies vir ampstermyne van vier jaar. Beide mag slegs twee opeenvolgende termyne dien, maar kan na 'n tussenpose van ten minste een termyn vir 'n derde termyn staan.
Geografie
Argentinië kan rofweg in drie geografiese gebiede verdeel word: die vrugbare vlaktes van die pampas in die noordelike helfte van dié land (die bron van die Argentynse agrariese rykdom); die plato van Patagonië in die suidelike helfte tot aan Vuurland (Tierra del Fuego); en die rotsagtige Andes-bergrug langs die westelike grens met Chili, met Aconcagua as hoogste punt (6 962 m), gevolg deur Ojos del Salado (6 893 m).
Huidige situasie
Die uitvoergerigte landbousektor sal danksy die verwagte rekordoes in 2019 in die tweede kwartaal 'n hupstoot kry. Beleggings sal voor die verkiesing in Oktober 2019 waarskynlik geen noemenswaardige bydrae tot ekonomiese groei lewer nie.
Argentinië bly aangewese op massiewe finansiële steun deur die Internasionale Monetêre Fonds (IMF) wat krediete ter waarde van VS$57 miljard goedgekeur het. Die Argentynse regering sal in ruil hiervoor sy begrotingstekort teen 'n vinniger tempo verminder en 'n restriktiewe monetêre beleid volg nadat pogings om die inflasiekoers van meer as 50 persent te verminder misluk het. Die binnelandse vraag na goedere en dienste sal as gevolg hiervan afneem.
Spoorweë
Nog 'n rede vir grootskaalse beleggings in die modernisering van die spoorbedryf, wat grotendeels deur Chinese lenings ter waarde van maksimaal 4,9 miljard VS$ gefinansier sal word, is 'n reeks noodlottige treinongelukke wat die lewens van 'n vyftigtal passasiers geëis het, naas vertragings en ander probleme. In die vroeë 21ste eeu is 'n groot getal privaat spoormaatskappye genasionaliseer nadat hulle al lank afhanklik van staatsubsidies was. Privaat spoorlyne speel egter nog 'n belangrike rol as diensverskaffers in die openbare vervoerstelsel van Argentinië, terwyl die infrastruktuur deur die staatsonderneming Administración de Infraestructuras Ferroviarias Sociedad del Estado (ADIF S.E.) bestuur word. Die laaste privaat maatskappy, wat in Oktober 2013 ná 'n reeks ongelukke genasionaliseer is, was Sarmiento wat pendelaardienste in die weste van Groter Buenos Aires bedryf.
Demografie
Met 'n bevolking van meer as veertig miljoen mense en 'n oppervlakte van 2,8 miljoen vierkante kilometer is Argentinië 'n ylbevolkte land. Die metropolitaanse gebied van die hoofstad Buenos Aires behels tans sowat 34 persent van die totale bevolking, terwyl die bevolkingsdigtheid in die suide van dié land (Patagonië) tot minder as twee mense per vierkante kilometer daal.
Immigrasiepatrone
In die geskiedenis van 19de en 20ste eeuse immigrasie- en emigrasiebewegings was Argentinië in dié opsig uniek dat Europese immigrante vanaf die laat 19de eeu 'n buitengewoon hoë aandeel van die bevolking verteenwoordig het. Van die totale Argentynse bevolking van agt miljoen in 1914 was omstreeks 58 persent óf in die buiteland gebore óf kinders van immigrante van die eerste generasie. In die hoofstad Buenos Aires was meer as die helfte van die inwoners dekades lank oorsee gebore.
Godsdiens
Die Argentyne is hoofsaaklik aanhangers van die staatsgodsdiens, die Rooms-Katolisisme (90 persent van die bevolking). Sowat sewe persent van die bevolking is aanhangers van ander Christelike kerke. Die Joodse gemeenskap is met 'n kwart miljoen siele die grootste in Latyns-Amerika. Die Afrikaners in Comodoro Rivadavia en Sarmiento is Nederduits Gereformeerd of Gereformeerd.
Colenso
Geskiedenis
In 1958 word Colenso 'n munisipaliteit. Met die hersiening van die Suid-Afrikaanse plaaslike regeringstruktuur in 1996 word Colenso 'n gedeelte van die Emnambithi/Ladysmith Plaaslike Munisipaliteit. In 2016 is hierdie plaaslike munisipaliteit met die Indaka Plaaslike Munisipaliteit gesmelt om die Alfred Duma Plaaslike Munisipaliteit te maak.
Jan Swanepoel
Skryfwerk
Hy maak sy debuut met die digbundel “My Rome brand so mooi”, wat beïndruk met suiwer woordgebruik en raak beelding, al is meeste van die gedigte slegs in onderdele gaaf. In die titelgedig kyk keiser Nero na die brandende Rome en die vuur- en brandmotief word regdeur die bundel ontgin, waar die vuur beide verheldering en vernietiging veronderstel. Die verse belig dan ook gereeld ’n oomblik van openbaring, wat gekontrasteer word met groter duursaamheid. Temas wat in die bundel aangeraak word sluit in veral die liefde en die sosio-politiek, met ’n sterk Grieks-Romeinse verwysingsveld, en die digterskap. Die gedig “Icarus” gebruik hierdie Griekse mite om te illustreer hoe die mens nie van sy ware aard kan ontsnap nie. T.T. Cloete beskryf die bundel as “’n uitsonderlike debuut van die sewentigerjare” en sê verder dat “’n debuutbundel (selde) soveel bedwonge ontroering, poësie van so ’n klassieke eenvoud en gaafheid” bevat.
Resensies
By wyse van skrywe
Wat ver is en naby
Callyspongia capricorni
Callyspongia capricorni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kasteel van Chambord
1519-1541
Opgerig vir
Webtuiste
Die trap is as 'n simbool vir Frankryk se politieke status as groot moondheid beskryf en as 'n monument vir die absolute monargie, maar dit is ook as ideale trap vir liefdesgeheime beskou. 'n Liefdesverhouding het moontlik ook die aanleiding vir die bou van die kasteel gegee. Frans I het slegs tydens sy uitspattige jagekspedisies saam met sy hofstaat in Chambord gewoon. Maar die nabygeleë woning van die aantreklike hertogin van Thoury was moontlik ook 'n rede om enkele dae in die kasteel te bly.
Plooibekke
Die Plooibekke (Gerreidae) is 'n vis-familie wat hoort tot die orde Perciformes. Daar is agt genera met veertig spesies wat hoort tot dié familie en ses van die spesies kom aan die Suid-Afrikaanse kus voor.
Callyspongia carens
Callyspongia carens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
1647
Die jaar 1647 was 'n gewone jaar wat volgens die Gregoriaanse kalender op 'n Dinsdag begin het. Dit was die 47ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Annette Mocke
Lewe en werk
Anna Magdalena (Annette) Mocke is op 23 Januarie 1914 op Frankfort in die Vrystaat gebore. Sy was een van nege kinders van Ernst Jacobus Mocke (1881–1956) en Petronella Susanna Maria Potgieter (1883–1963). Sy het vier broers en vier susters gehad. Een van haar broers was die digter S. Ignatius Mocke. Sy trou met Jacobus Barnard en hulle het vyf kinders (Paul, Marieta, Annette, Mariana en Errie). Op 29 Julie 1998 is sy in Randburg oorlede.
Krimbrug
Die kontrak vir die bou van die brug is in Januarie 2015 aan Arkadi Rotenberg se SGM-groep toegeken. Bouwerk het in Mei 2015 begin; die padbrug is op 15 Mei 2018 geopen en die spoorbrug is in 2019 geopen. Vanaf die somer van 2020 sal ook vragtreine op die brug kan ry.
Die brug het sy amptelike naam gekry ná ’n aanlyn stemming in Desember 2017, met "Kertsj-straatbrug" in die tweede plek. Pres. Wladimir Poetin het die perseel op 14 Maart 2018, kort voor die Russiese presidentsverkiesing, besoek om die vordering te inspekteer van wat baie mense "Poetin se Brug" gedoop het.
Op 8 Oktober 2022 was daar 'n groot ontploffing op die brug wat deel van die padseksie laat instort het en veroorsaak het dat van die olietenkskepe op die spoorlynseksie aan die brand geslaan het. Die voorsitter van die staatsraad van die Krim, Wladimir Konstantinof, het die ontploffing aan 'n Oekraïense aanval toegeskryf.
Atoom
Moderne teorie van die atoom
As 'n atoom vergroot sou word sodat die kern so groot soos 'n lemoen is, sou die naaste elektrone 'n hele paar kilometer ver weg wees. Die atoom word hierom beskryf as "relatief leeg". Verskillende elemente se atome het verskillende massas. As 'n mens in gedagte hou dat verskillende elemente se atome verskillende getalle protone het, is dit nie moeilik om dit te begryp nie. 'n Waterstofatoom het een proton in die kern en een elektron daarbuite, 'n heliumatoom het twee protone en twee elektrone.
Dit kan gebeur dat 'n atoom van 'n sekere element nie altyd dieselfde aantal neutrone in die kern het nie. In so 'n geval is daar sprake van die isotope van ŉ element. Die kern van een van die isotope van chloor het byvoorbeeld 17 protone en 18 neutrone, terwyl ŉ ander 17 protone en 20 neutrone bevat. Let daarop dat hulle dieselfde aantal protone (atoomgetal) het. Dit moet inderdaad ook so wees, anders is hulle nie meer van dieselfde element nie.
Sub-atomiese partikels
Atome bestaan hoofsaaklik uit leë spasies, maar ook uit kleiner subatomiese partikels. In die kern van 'n atoom is 'n klein positief gelaaide kern wat bestaan uit nukleone (nl. protone en neutrone). Die res van die atoom bestaan uit die buigsame elektronskille. In 'n neutrale atoom, is die getal protone en elektrone ewe veel, en balanseer die elektriese ladings mekaar uit. Gelaaide atome word ione genoem.
Elemente en isotope
Die eenvoudigste atoom is die waterstofatoom, met 'n atoomgetal van 1 en wat bestaan uit een proton en een elektron. Die waterstofisotope wat 1 addisionele neutron bevat word deuterium genoem; die waterstofisotoop met 2 addisionele neutrone word tritium genoem. Die isotope was 'n onderwerp wat baie belangstelling in wetenskap ontlok het, veral in die vroeë ontwikkeling van kwantumteorie.
Latere verwikkelinge
Vir hulle werk het Joekawa in 1949 die Nobelprys ontvang en Powell in 1950. Die Amerikaner Eugene Gardner het in 1948 vir die eerste keer mesone in die laboratorium geproduseer. Dit was nog nie die einde van nuwe fundamentele deeltjies nie. Veel meer is al ontdek, maar die eienaardigste van almal, met die ewe eienaardige naam "kwark", se bestaan is al voorspel. Kwarke is veronderstel om onderverdelings van 'n proton te wees. Navorsing op die gebied duur voort en deesdae word kragtige versnellers ingespan om hierdie vreemde deeltjies te "jag". Baie inligting is al ingesamel, maar baie daarvan kan nog nie geïnterpreteer word nie.
Nag Hammadi-geskrifte
Omvang en herkoms
Die vonds bestaan uit dertien papirus-kodekse wat in leer gebind is en 'n versameling van 47 verskillende tekste bevat. Van sommige tekste is meer as een eksemplaar gevind sodat daar in totaal 53 tekste ontdek is. Die manuskripte dateer uit die 3de en 4de eeu, alhoewel die tekste self vermoedelik reeds in die 1ste of 2de eeu ontstaan het. Die tekste is in Kopties geskryf, maar daar word aangeneem dat hulle vanuit Grieks vertaal is.
Elektriese resistiwiteit
Definisies
Electriese resistiwiteit ρ (Grieks: rho) is gedefinieer deur
Die elektriese resistiwiteit ρ kan ook gegee word deur,
1648
Die jaar 1648 was 'n skrikkeljaar wat volgens die Gregoriaanse kalender op 'n Woensdag begin het. Dit was die 48ste jaar van die 17de eeu n.C. In teenstelling met gewone jare het die jaar 366 dae en 'n 29 Februarie gehad.
Billy Sullivan (akteur)
Billy Sullivan (18 Julie 1891 – 23 Mei 1946) was 'n Amerikaanse akteur en assistentregisseur. Hy was bekend vir sy rolle in die rolprente Over the Hill (1917), The Leather Pushers (1922), Broadway Billy (1926), en The Cancelled Debt (1927).
Hannah du Plessis
Skryfwerk
In Blomme vir Erica (1973) het Soekie niks en niemand in die wêreld gehad nie, behalwe haar ou lappop. Sy het wel haar ouma gehad, maar sy het haar nooit gesoen nie. Sy het ook ’n oom Carl gehad by wie hulle gewoon het, en daar was tannie Saar en Erica, maar sy was nogtans in almal se pad. Toe word sy siek en sy vlug weg na tannie Rykie toe, waar die mooiste blomme in die hele wêreld groei. Op pad terug kry Erica haar en sien dat sy gehuil het, en toe begin baie dinge meteens verander, want daarna het Erica nie omgegee dat Soekie haar soen nie. Op ’n dag is Soekie verplig om haar lappop oop te maak, want haar ouma het gesê wanneer niemand haar die dag meer wil hê nie, moet sy die lappop oopmaak en kyk wat is binne.
Pad van die eensames (1975) is Andrea Stegmann se verhaal. Sy reis en woon saam met haar vader in die buiteland, waar hy verbonde is aan die diplomatieke diens. Op besoek aan Suid-Afrika gaan kuier sy by die Mullers, verlangse familie van haar, waar sy tydelik die huishouding vir hulle waarneem en betrokke raak by die broers en susters (Riaan, Susan, Pieter, Belinda en die tweeling) se lewens. Hier is sy gelukkig, maar Doreen Saunders maak die lewe vir haar warm en Andrea besef dat sy liewer moet padgee, al het sy ook haar hart hier verloor.
In Die jare vorentoe (1976) is Arinda Roux betrokke in ’n kort en uiters stormagtige huwelik. Na die dood van haar man aanvaar sy die pos as onderwyseres op Silwerduine om ’n nuwe begin te maak. Op haar eerste aand ontmoet sy die stuurse ou juffrou Stander, wat dieselfde nag aan ’n hartaanval sterf. Dit blyk dat hierdie verstokte oujongnooi iewers ’n dogter het. Arinda se nuwe werk en nuwe vriendekring hou haar baie besig en geleidelik besef sy dat gister werklik dood is en dat die lewe ander vreugde en geluk bied. Die verblyf op Silwerduine maak ’n hele paar draaie, totdat dit tot stilstand kom en sy die antwoord kry op baie van haar vrae.
Hal Ozsan
Hal Ozsan (gebore 26 Oktober 1976) is 'n Engelse akteur en skrywer. Hy is bekend vir sy rolle in die televisiereekse The Blacklist (2013), Graceland (2013), en What Would Diplo Do? (2017).
Wikus du Toit
Wikus du Toit is ’n senior lektor in Filmmusiek aan AFDA (South African School of Motion Picture and Live Performance) en ’n Afrikaanse akteur en dramaturg.
Skryfwerk
In 1997 wen hy ’n De Kat Toekenning by die Klein Karoo Nasionale Kunstefees vir sy kabaret “Ses”. Die Afrikaanse musiekspel “Antjie Somers”, waarvan hy die mede-komponis is, wen in 2000 ’n Fleur de Cap-toekenning vir beste musiekspel. In 2002 verower sy kabaret “Tien gesprekke oor die man wat nie wou huil nie” die KKNK/Nagtegaal Teksskryfkompetisie by die KKNK. Die komedie “Sing” word in 2008 die eerste keer op die planke gebring. Die stuk speel af tydens Lodewyk XIV, die Franse sonkoning, se bewind. Twee onderdane wag vir die koning se minnares, Madame Ratuur, om op te daag vir ’n sangles, maar word beveel om haar van kant te maak. In 2009 is “Kaptein Geluk” op die kortlys vir die toekenning van die Nagtegaalprys vir nuwe dramatekste en dit word uiteindelik met die tweede prys bekroon. Die tema hiervan is verhoudings en die aftakeling en persoonlike groei wat daarmee gepaardgaan. “Sirkus” beskryf ’n mensvretende sirkus wat ’n klein dorpie binneval. Hy skryf ook die televisiereeks “Roer jou voete”.
Tomé
Tomé is 'n stad in Chili met 54 508 inwoners (2012).
Barok
Algemeen
Sedert die 20e eeu word die Barok as die styl van 'n spesifieke periode gesien wat sy eie spesifieke waarde het. Verder het die woord barok ook nog die betekenis van onreëlmatig en oordadig behou.
Pieter de Vos
Lewe en werk
Die onderwystoestande op Piketberg was onbevredigend, met ’n skoolkommissie wat hulleself verkies het: die biskop van die Anglikaanse Kerk, die magistraat en die magistraatsklerk, met geen voorsiening vir onderrig in Hollands nie. De Vos se vertoë na die regering in die Kaap is vrugteloos, waarna hy sy eie Hollandse kerkskool stig met behulp van die gemeentelede. Vanaf 1871 bedien hy die gemeente op Caledon en neem dan in 1881 ’n beroep aan na Riversdal. Na die dood van John Murray word hy in 1882 slegs die tweede professor in Dogmatiek aan die Teologiese Kweekskool aan die Victoria-Kollege (later die Universiteit van Stellenbosch), ’n posisie wat hy van 1882 tot met sy aftrede in 1919 beklee. Van 1919 tot met sy dood in 1931 is hy kanselier van die Universiteit van Stellenbosch.
Barok
Literatuur
Tegelyk het die Barok egter heelwat aan die Renaissance ontleen. Hieruit ontstaan teenstrydighede tussen 'n Godgerigte houding en 'n standpuntstelling met die mens as middelpunt. So ook tussen mistiek en erotiek, asketisme en wêreldsheid, wat alles bepalend was vir die styl en tematiek van die Barokliteratuur.
Teenoor die optimisme van die Renaissance-mens, wat aan homself en aan die lewe glo, stel die Barok 'n ontnugterde lewensgevoel, twyfel aan die werklikheid van dit wat waarneembaar is en 'n besef van die ydelheid van alles, die onvermydelikheid van die dood (memento mori) en die vermaning dat God die mens se enigste Verlosser is.
Nederland
Aan dieselfde projek het nog 'n Suid-Nederlander, Rombout Verhuist (1624-1698) gewerk. Sowel Artus Quellinus de Oude as Rombout Verhuist het portretborsbeelde en grafmonumente gemaak. Die grafmonumente was uit swart en wit marmer gekap met 'n liggende figuur daarop wat die oorledene voorstel, omring deur wapens en blomkranse.
Barrique
Die woord "barrikade" is afgelei van die barriques, wat tydens die Franse Rewolusie met sand en rommel gevul en vir straatversperrings gebruik is.
Barok
Musiek
Hierin lê die uitgangspunt van die musikale Barok, naamlik in retoriek en teater. Die musiek, ook die sogenaamde "absolute" instrumentale musiek, is slegs "verteenwoordigend" en moet die buitemusikale wette gehoorsaam, asook die gehoor op die een of ander manier aangryp.
John Norman
Standpunte
Gebaseer op hierdie hiërargie en sy gebruik van evolusionêre sielkunde analiseer hy geslagsverskille en suggereer dan dat die vrou 'n ondergeskikte natuurlike helper is en die figuurlike slaaf van die dominante man is. In sy werk het hy dikwels, maar nie altyd nie, hierdie waarneming letterlik toegepas; helde verslaaf die heldinne, wat na verslawing hul verlustig in die ontdekking van hulle natuurlike rol. Norman en die Goreane word gekritiseer vir hierdie sienings.
Ptolemaeus
Aardrykskunde
massa in die suide en die weste ingesluit was. Vanweë sy meetstelsel.wat sowat 30 persent te klein vir die aarde se omtrek was, het sy kaarte, wat tot in die 15de eeu gebruik is, Columbus gesterk in sy oortuiging dat China naby Europa was indien 'n mens weswaarts oor die see sou vaar. In Ptolemaeos se wêreld was daar geen Amerikaanse vasteland nie.
Randse Afrikaanse Universiteit
Geskiedenis
In die twee dekades ná die Tweede Vryheidsoorlog het die stroom verarmde Afrikaners wat vanuit die platteland na die Witwatersrand getrek het gegroei sonder dat die getal Afrikaanssprekendes 'n noemenswaardige styging getoon het, soos blyk uit die feit dat die gemeentes van Afrikaanse Kerke in Johannesburg byna geen groei getoon het nie. Dat 'n hele geslag Afrikaners aan die Rand in dié tyd verlore gegaan en verengels het, was onder meer aan die gebrek aan Afrikaanse onderwysinstellings te wyte.
Die prentjie het eers vanaf die 1920's en veral in die tyd van die Groot Depressie begin verander toe die eerste Afrikaanse hoërskole aan die Rand geopen het – die Hoërskool Voortrekker in Boksburg in Januarie 1920 en Helpmekaar-Hoërskool in Johannesburg en Hoërskool Monument op Krugersdorp in 1921. Kort ná die Tweede Wêreldoorlog was daar aan die Witwatersrand net ses Afrikaansmedium- vergeleke met 26 Engelsmedium-hoërskole, benewens 19 tegniese en handelskole waar albei landstale as onderrigmedium gebruik is.
Gelsey Bell
Gelsey Bell is 'n Amerikaanse aktrise. Sy is bekend vir haar rol in die rolprent River of Fundament (2014).
Nicolas-Claude Fabri de Peiresc
As sterrekundige het hy onder meer in 1610 die Orion-newel ontdek.
Groote Schuur
Groote Schuur is die ampswoning van Suid-Afrika se Eerste Ministers of Staaspresidente gedurende parlementsittings in Kaapstad. Die opstal was aanvanklik 'n graanskuur van die Vereenigde Oost-Indische Compagnie, en is later deur D.G. Anosi in 'n woonhuis omgeskep. In 1893 is die opstal deur Cecil John Rhodes gekoop en sir Herbert Baker het opdrag ontvang om die huis volgens die tradisionele Kaaps-Hollandse boustyl te restoureer.
Pous Marcellinus
Marcellinus was die 29ste pous van die Rooms-Katolieke Kerk.
Biografie
Pous Marcellinus was 'n Romein van geboorte, die seun van Projectus. Op 30 Junie 296 volg hy Pous Gajus op en regeer tot sy dood op 24 of 25 Oktober 304. Hy word opgevolg deur Pous Marcellus I. Die naam ‘Marcellinus’ is 'n Romeinse familienaam afgelei van Marcellus wat 'n troetelnaam is vir Marcus.
Verering
Pous Marcellinus word as heilige en martelaar vereer, hoewel sy status as martelaar twyfelagtig is. Die presiese sterfdatum is twyfelagtig, sowel 1 April as 30 September word genoem. Sy feesdag en die van Petrus wat saam met hom vermoor sou wees is op 2 Junie.
Nota
Saamgestel uit die Nederlandse, Engelse, Duitse en Franse wiki’s.